Ҡаһарманов Латиф Абдрахман улы

Ҡаһарманов Латиф Абдрахман улы (2 апрель 1936 йыл — 29 декабрь 1999 йыл) — мәғариф хеҙмәткәре. 1972—1977 һәм 1980—1997 йылдарҙа Бөрйән район халыҡ мәғарифы бүлеге мөдире. Башҡорт АССР-ы мәктәбенең атҡаҙанған уҡытыусыһы. 

 Биографияһы 
Ҡаһарманов Латиф Абдрахман улы 1936 йылдың 2 апрелендә Башҡорт АССР-ының Бөрйән районы Ғәлиәкбәр ауылында тыуған.

Стәрлетамаҡ педагогия институтын тамамлағандан һуң 1958 йылда Иҫке Собханғол урта мәктәбендә физика һәм математика уҡытыусыһы булып эшләй башлай. 1959—1962 йылдарҙа хәрби хеҙмәт үтә. Армиянан ҡайтҡас, 1962 йылдан 1967 йылға тиклем Иҫке Собханғол урта мәктәбе директоры урынбаҫары, ә 1967—1972 йылдарҙа Байназар урта мәктәбе директоры булып эшләй. Хеҙмәт ҡаҙаныштары өсөн уға «БАССР мәктәбенең атҡаҙанған уҡытыусыһы» исеме бирелә. 1972 йылдан алып 1977 йылға тиклем Латиф Абдрахман улы Ҡаһарманов район халыҡ мәғарифы бүлеген етәкләй. 1977—1978 йылдарҙа — Иҫке Собханғол урта мәктәбе директоры, ә 1978—1980 йылдарҙа Ағиҙел һигеҙ йыллыҡ мәктәбе директоры була. 1980—1997 йылдарҙа ҡайтанан район халыҡ мәғарифы бүлеге мөдире булып эшләй. Ул эшләгән осорҙа Бөрйән районында район халыҡ мәғарифы бүлеге мөдире вазифаһында 22 мәктәп һәм 18 балалар баҡсаһы төҙөлә. Ҡаһарманов Л. А. йәмәғәт эшендә әүҙем ҡатнаша: 1968 йылда Бөтә Рәсәй уҡытыусылар съезы делегаты була, бер нисә тапҡыр район Советы депутаты итеп һайлана, район Советы рәйесе урынбаҫары булаКагарманов Латиф Абдрахманович .

1999 йылдың 29 декабрендә вафат була, Иҫке Собханғол ауылында ерләнә.

 Хәтер 
БАССР-ҙың атҡаҙанған уҡытыусыһы Ҡаһарманов Латип Абдрахман улы иҫтәлегенә 2014 йылда мемориаль таҡтаташ ҡуйылаИстория школы .

 Шулай уҡ ҡарағыҙ 
 Таң гәзите, 19 сентябрь 2023 йылОҫта етәксе, яҡшы кеше булды 

 Иҫкәрмәләр 

 Сығанаҡтар 

 Кагарманов Латиф Абдрахманович 
 История школы 

Категория:2 апрелдә тыуғандар
Категория:1936 йылда тыуғандар
Категория:29 декабрҙә вафат булғандар
Категория:1999 йылда вафат булғандар
Категория:Бөрйән районында тыуғандар
Категория:Бөрйән районында вафат булғандар
Категория:Шәхестәр:Бөрйән районы
Категория:Атҡаҙанған уҡытыусылар
Категория:Мәктәп директорҙары
Категория:Уҡытыусылар
Категория:Ғәлиәкбәр